text: Mandag afgøres skæbnen for 235 ansatte
  25 september 2011 kl. 15.36
  Mandag formiddag får de 235 ansatte på Sønderborgs største virksomhed at vide om deres arbejdsplads er reddet fra konkurs.
  De 235 medarbejdere på JF-Stolls fabrikker ? Sønderborgs største produktionsvirksomhed ? blev fredag formiddag orienteret om, at fabrikken er gået konkurs. 
  Hele weekenden er der arbejdet intenst på at få solgt virksomheden og bevare de mange arbejdspladser.
  Ifølge TV SYDs oplysninger er et salg tæt på at være en realitet søndag eftermiddag. 
  Alle medarbejdere er indkaldt til orienteringsmøde mandag kl. 10 - og vil her få besked på om deres arbejdsplads er reddet eller om den lukker.
  